ຈີນ ອາດສະເໜີ ໃຫ້ການຊ່ອຍເຫຼືອ ຫຼື ລົງທຶນ ໃນການເຈລະຈາ ກ່ຽວກັບ ທະເລຈີນໃຕ້
ປັກກິ່ງ ເປີດການເຈລະຈາ 2 ຝ່າຍ ກັບ 4 ປະເທດ ທີ່ອ້າງເອົາກຳມະສິດ ກວມກັນ ຢູ່ທະລຈີນໃຕ້ ເພື່ອວ່າ ຈະຮ່ວມມືກັນແບບໃດ.
ປະເທດຕ່າງໆໃນເຂດເອເຊຍຕາເວັນອອກສຽງໃຕ້ ພວມເຈລະຈາຫາລື ແບບສອງຕໍ່ ສອງກັບຈີນກ່ຽວກັບເລື່ອງການມີສິດທິຮ່ວມກັນ ໃນການຫາປາແລະເຊື້ອໄຟໃນເຂດ ທີ່ມີການຂັດແຍ້ງຢູ່ທະເລຈີນໃຕ້ ແຕ່ຍ້ອນລັດທິຊາດນິຍົມ ຫລືຄວາມບໍ່ເຊື່ອໃຈທາງ ການເມືອງອາດກໍ່ໃຫ້ເກີດຄວາມບໍ່ພໍໃຈຕໍ່ຂໍ້ຕົກລົງໃດໆກໍຕາມແລະຫັນຄວາມສົນໃຈ ໄປໃສ່ການຕົກລົງທາງດ້ານເສດຖະກິດຢ່າງບໍ່ເປັນທາງການ ພວກຜູ້ນຳອະວຸໂສຈາກຈີນແລະຫວຽດນາມ ໄດ້ພົບປະໃນເດືອນແລ້ວນີ້ເພື່ອເຈລະ ຈາຫາລືກ່ຽວກັບການຮ່ວມມືທາງທະເລ ທີ່ອາດຈະຮວມທັງການຊອກຄົ້ນຫານ້ຳມັນ ແລະແກັສທຳມະຊາດໃຕ້ພື້ນທະເລຮ່ວມກັນ ນີ້ແມ່ນຄວາມພະຍາຍາມເທື່ອຫຼ້າສຸດ ຂອງຈີນ ໃນການໂອ້ລົມແບບບໍ່ເປັນທາງການກັບປະເທດຄູ່ແຂ່ງທາງທະເລນັບແຕ່ ສານໄກ່ເກ່ຍຂອງໂລກທີ່ນະຄອນເຮກໄດ້ຕັດສິນໃນເດືອນກໍລະກົດປີກາຍນີ້ວ່າພື້ນ ຖານໃນການອ້າງເອົາກຳມະສິດຂອງປັກກິ່ງປະມານ 95 ເປີເຊັນຂອງທະເລຈີນໃຕ້ ນັ້ນຂາດສິດທິໃນການສືບທອດທາງດ້ານກົດໝາຍ ນອກນັ້ນຈີນຍັງໄດ້ເປີດການໂອ້ລົມກັບມາເລເຊຍ ແລະຟີລິບປິນກ່ຽວກັບທະເລຈີນ ໃຕ້ທີ່ມີພື້ນທີ່ 3 ລ້ານ 5 ແສນກິໂລແມັດມົນທົນທີ່ອຸດົມສົມບູນໄປດ້ວຍປູປາ ນານ້ຳ ເຊື້ອໄຟສຳຮອງ ແລະເສັ້ນທາງເດີນເຮືອທີ່ສຳຄັນ ການຕົກລົງກັບຈີນອາດຈະຫລຸດຜ່ອນຄວາມເຄັ່ງຕຶງລົງກ່ຽວກັບເລື່ອງອະທິປະໄຕ ໃນເຂດທະເລທີ່ກວ້າງໃຫຍ່ຂອງເອເຊຍ ໂດຍທີ່ປະເທດຕ່າງໆຕ່າງກໍໄດ້ຮັບໃນສິ່ງ ທີ່ຕົນຕ້ອງການໂດຍບໍ່ຕ້ອງສູນເສຍການຄວບຄຸມເກາະດອນນ້ອຍໆໃດໆຢູ່ໃນທະ ເລດັ່ງກ່າວ ຈີນໄດ້ປະຕິເສດຕໍ່ການຕັດສິນຂອງສານຢູ່ນະຄອນເຮກແຕ່ກໍໄດ້ຊອກ ຫາຊ່ອງທາງນັບແຕ່ນັ້ນມາເພື່ອປັບປຸງຄວາມສຳພັນກັບປະເທດອື່ນໆດ້ວຍຕົນເອງ ປະທານປະເທດຈີນ ທ່ານສີ ຈິ້ນຜິງ ໃນປີກາຍນີ້ ໄດ້ສະແດງຄວາມເຫັນພ້ອມ ໃນ ການຊອກຫາຊ່ອງທາງ ເພື່ອເຮັດຂໍ້ຕົກລົງສອງຝ່າຍ